EkBass/fiwiki-20250220-pages-articles huggingface dataset:
Kaupunkityyppinen taajama

Kaupunkityyppinen taajama (, , lyhenne ja ) oli virallinen termi tietyin perustein määritellylle kaupunkimaiselle taajamalle tai asutuskeskukselle Neuvostoliitossa. Nykyään se on käytössä 9 entisessä neuvostotasavallassa. Käsite kaupunkityyppinen taajama syntyi Neuvostoliiton kaupunkisuunnittelun tuloksena, kun haluttiin luoda välimuoto kaupungin ja maaseututaajaman välille. Kooltaan kaupunkityyppiset taajamat eivät juurikaan eroa kylistä, mutta niiden infrastruktuuri on kaupunkimainen. Yleensä ne ovat keskittyneet yhteen teollisuuden- tai muuhun tuotantoalaan. Ukraina lakkautti tammikuussa 2024 kaupunkityyppisiset taajamat osana Neuvostoliittoon liittyvistä käsitteistä luopumista. Vuonna 2023 Ukrainassa oli vielä 881 kaupunkityyppistä taajama. ==Katso myös== * Kaupunkimaiset taajamat Valko-Venäjällä ==Lähteet== *
Polaris Celebration Band

Polaris Celebration Band on suomalainen vuonna 1981 perustettu klassisen jazzin yhtye. Yhtyeen ohjelmisto on perinteistä klassista jazzia eli dixielandiä, swingiä ja New Orleans -jazzia. Yhtyeen alkuperäisistä jäsenistä osa oli tietotekniikan ja oikeustieteen ammattilaisia,he olivat soittaneet monissa yhteisissä kokoonpanoissa jo 1960-luvulta lähtien. Yhtye on esiintynyt esimerkiksi Pori Jazzissa, Kaamosjazzissa ja Classic Jazz -festivaaleilla (Tilaajille.) sekä myös muun muassa Saksassa, Unkarissa ja Virossa. Yhtyeen perustajajäseniä olivat Pekka Iiramo, Ilkka Virto ja Jukka Järvelä. Mukaan kutsuttiin trumpetisti Aaro Louhi, pianisti Lauri Tornivuori ja rumpali Mikko Virto. Ensimmäinen basisti oli Reima Virolainen, mutta työkiireittensä vuoksi hän suositteli basistiksi Tuomas Kallialaa, joka tuli yhtyeeseen 1982 syksyllä. Seuraava muutos kokoonpanossa tapahtui 1991 kun Tuomas jäi pois ja tilalle tuli Curt Quarnström. 2010 Aaro Louhi muutti Ruotsiin jolloin hänen tilalleen tuli Jermu Nyberg. ==== Yhtyeen muutokset 2020-luvulla ==== Yhtyeen pianisti Lauri Tornivuori kuoli 3.4.2023. Pasunisti Ilkka Virto kuoli 12.6.2023. Näiden menetysten jälkeen yhtyeen jäljellä olevat jäsenet päättivät, että Polaris Celebration Band ei ole instituutio vaan kaverien kesken syntynyt yhtye. Tornivuoren ja Ilkka Virton tilalle ei otettu uusia soittajia, mutta yhtye jatkaa keikkailua kvintettinä. ==Kokoonpanot== Toukokuussa 1984 PCB vieraili jazzfestivaaleilla Itä-Saksan Dresdenissä seuraavalla kokoonpanolla, josta jäi sairauden takia pois saksofonisti Seppo Rannikko: *Aaro Louhi, flyygelitorvi *Pekka Iiramo , klarinetti ja sopraanosaksofoni *Ilkka Virto, pasuuna *Jukka Järvelä, banjo *Tuomas Kalliala, basso *Lauri Tornivuori, piano *Mikko Virto, rummut Vuonna 2006 kokoonpano oli lähes sama, mutta mukana oli myös Curt Quarnström ja vierailevana laulajana Hannah Wilson. Vuodesta 2000 lähtien yhtyeen vierailevana solistina on usein ollut Jussi Raittinen. 1990-luvulla Polaris Celebration Band teki ahkerasti keikkoja esiintyen usein mm. 1993 avatussa Storyville -ravintolassa Helsingissä. Vuona 1991 Polaris Celebration Band esiintyi M/S Silja Symphony'n neitsytmatkalla sekä vuonna 1993 M/S Silja Europalla. === Kokoonpano 2024 === * Jermu Nyberg, trumpetti ja laulu. * Pekka Iiramo, saksofonit ja klarinetti. * Jukka Järvelä, kitara ja banjo. * Curt Quarnström, basso ja laulu. * Mikko Virto, rummut ja laulu. == Diskografia == *1983: Aamu Asemalla. Spotify https://open.spotify.com/track/4WZfPStcJcmehAK6Vk4371?si=0d770602930c4866 *1986: Jazz Me Blues (CD-julkaisu 1994). Spotify https://open.spotify.com/album/2GFY5DXP8ZaA7mCq1MRJYT?si=fDfSyvCAQgyJVb4FmLt6og *2007: It Was a Long Way. Spotify https://open.spotify.com/album/3qpJxPGWmFUiswO8b6yKNs?si=vd9VGGTCQ- WvsFs2Ys5u8w ==Lähteet== Luokka:Suomalaiset jazzyhtyeet
Nalle Puh (elokuva)

Nalle Puh () on The Walt Disney Companyn tekemä kokopitkä animaatioelokuva, joka kertoo Nalle Puhista ja hänen ystävistään Puolen hehtaarin metsässä. Elokuva julkaistiin ensimmäisen kerran 11. marraskuuta 1977. Elokuva perustuu A. A. Milnen kirjoittamiin Nalle Puh -kirjoihin. Elokuva on koostettu kolmesta aikaisemmin tehdystä lyhytelokuvasta: Nalle Puh ja hunajapuu (1966), Nalle Puh ja tuulinen päivä (1968) sekä Nalle Puh ja Tiikeri kans! (1974). Elokuva eroaa aikaisemmista yksittäisistä pätkistä sillä, että lyhytelokuvat yhdistettiin kirjaan, jonka sivuilla seikkaillaan. Walt Disney halusi alun perin tehdä kokoillan elokuvan, mutta päätti sen sijaan tehdä lyhytelokuvat tutustuttaakseen yhdysvaltalaisen yleisön hahmoihin. Kaikki kolme pätkää ja itse elokuva sisältävät Shermanin veljesten tekemät laulut Nalle on Puh (Winnie The Pooh) ja Tiikerin pomppulaulu (The Wonderful Thing About Tiggers). == Juoni == Elokuva alkaa Risto Reippaan huoneesta, jossa tulee alkutekstit. Niiden jälkeen kamera siirtyy kirjaan jonka sivuilla esitellään elokuvan henkilöt ja taustalla kuuluu laulu Nalle Puh. Lopussa esiin tulee "Winnie the Pooh" tekstin päällä hyppivä Puh, ja siitä suoraan alkaa ensimmäinen lyhytelokuva. Elokuvassa on useaan otteeseen muistutettu että olemme kirjassa, kuten esim. tulvan tullessa osa kirjaimista huuhtoutui pois, tai kun Tiikeri hyppäsi yli kirjan reunan ja sanoi: "Melkein hyppäsin ulos kirjasta. Aika pomppu vai mitä?" Elokuva loppuu Riston mentyä kouluun, ja pyydettyä Puhia lupaamaan ettei hän ikinä unohda Ristoa, edes Riston ollessa satavuotias. ==Ääninäyttelijät== Elokuva dubattiin kokonaisuudessaan suomeksi vuonna 1997 videojulkaisua varten. Dubbauksen toteutti Tuotantotalo Werne ja sen ohjasi Pekka Lehtosaari. Lyhytelokuvat Nalle Puh ja hunajapuu, Nalle Puh ja tuulinen päivä sekä Nalle Puh ja Tiikeri kans! oli jo dubattu kertaalleen vuosina 1966, 1969 ja 1977 eri äänillä.Kenneth Sundberg: Disney Suomeksi Viitattu 21.9.2016. Alkuperäinen näyttelijä Suomalainen näyttelijä Rooli Sterling Holloway Jarmo Koski Nalle Puh John Fiedler Antti Pääkkönen Nasu Paul Winchell Jarkko Rantanen Tiikeri Junius Matthews Aarre Karén Kani Bruce Reitherman (Nalle Puh ja hunajapuu) Jon Walmsley (Nalle Puh ja tuulinen päivä) Timothy Turner (Nalle Puh ja Tiikeri kans!) Tuomas Oksanen Risto Reipas Ralph Wright Veikko Honkanen Ihaa Hal Smith Ilkka Moisio Pöllö Barbara Luddy Tiina Bergström Kengu Clint Howard Dori Whitaker (Nalle Puh ja Tiikeri kans!) Pekka Parviainen Ruu Howard Morris Veikko Honkanen Myyrä Sebastian Cabot Veikko Honkanen kertoja == Lähteet == == Aiheesta muualla == * Luokka:Nalle Puh -elokuvat Luokka:Vuoden 1977 yhdysvaltalaiset elokuvat Luokka:Wolfgang Reithermanin ohjaamat elokuvat
Jakob Liiv

Jakob Liiv (28. helmikuuta 1859 Alatskivi, Viro – 17. tammikuuta 1938) oli virolainen runoilija ja kirjailija. Liiv oli vuosina 1919–1921 Rakveren kaupunginjohtaja. Runoilija Juhan Liiv oli hänen veljensä. Liiv sai alkeisopetuksen kotonaan ja kävi sitten Naelaveren kansakoulua ja Kodaveren kihlakunnankoulua. Hän valmistui kansakoulun opettajaksi ja toimi sitten opettajana hankkien lisätuloja maanviljelijänä ja muissa sivutoimissa. Hän osallistui Viron kansalliseen herätykseen ja koetti kohottaa maanviljelystä ja maataloutta perustean seuroja ja pitäen puheita talonpojille. Opettajan toimen jätettyään Liiv toimi muun muassa kirjakauppiaana ja pankkimiehenä. Hän asui sittemmin Rakveren kaupungissa toimien opettajana ja kaupunginjohtajana sekä viimeksi eläkkeellä olevana kirjailijana.Jaakko Valkonen : Jakob Liiv kirjailija, Eestin nykyajan Kreutzwald ja isänmaanystävä, Helsingin Sanomat, 04.09.1938, nro 237, s. 39, Kansalliskirjaston digitaaliset aineistot ==Teokset== * Wiru-Kannel (I: 1886, 1902, II: 1891, III: 1900) * Leina-lilled (1894) * Kõrbelõvi (1898) * Musti lell (1899) * Puujala Mats (1899) * Jakob Liiv'i kirjatööd (I: 1906, II: 1910) * Lüürilised laulud (1929) * Päikese veerul (1933) * Elu ja mälestusi (muistelmat, 1936) * Valitud teosed (1960) ==Lähteet== *Jakob Liiv *Jakob Liiv *Jakob Liiv Luokka:Virolaiset kirjailijat Luokka:Viron kunnanjohtajat Luokka:Vuonna 1859 syntyneet Luokka:Vuonna 1938 kuolleet
Kersti Merilaas

Kersti Merilaas (oik. Eugenia Moorberg, vuodesta 1936 Kersti Sang; 7. joulukuuta 1913 Narva – 8. maaliskuuta 1986 Tallinna) oli virolainen runoilija ja lasten- ja nuortenkirjailija. Merilaas toimi kirjastonhoitajana, kunnes hän 1938 liittyi Viron kirjailijaliittoon ja ryhtyi vapaaksi kirjailijaksi. Neuvosto-Viron aikana hänellä oli vaikeuksia sensuurin kanssa, ja vasta vuodesta 1960 hän saattoi kirjoittaa vapaasti. Hän kirjoitti kolme librettoa Gustav Ernesaksin musiikkiin ja käänsi kirjallisuutta saksasta viroksi. Hän avioitui 1936 August Sangin (1914–1969) kanssa. Heidän poikansa on runoilija Joel Sang (s. 1950). ==Teokset== ===Runokokoelmat=== * Maantee tuuled (1938) * Rannapääsuke (1963) * Kevadised koplid (1966) * Kuukressid (1969) * Antud ja võetud (1981, 2. p. 1985) ===Lastenkirjat=== * Munapühad (1940) * Kallis kodu (l1944) * Päikese paistel (1948) * Turvas (v1950) * Veskilaul (1959) * Lugu mustast ja valgest (1962) * Lumest lumeni (1982) * Kui vanaema noor oli (1983) * Kindakiri. – Варежки (p1986) * Siit siiani. Piksepill (l1989) ===Näytelmiä=== * Kaks viimast rida (näytelmä, ilm. 1973) * Pilli-Tiidu (näytelmä) === Muut teokset === * Valitud teosed I-II, 1986 – runoja, näytelmiä, novelleja ===Suomennettuja runoja=== ;LähdeKersti Merilaas, Luettelo suomennetuista runoista, Linkki maailman runouteen, Runotietokanta, Lahden kaupunginkirjasto. Päivitetty 17.5.2021, viitattu Teoksessa: 20 nykyvirolaista runoilijaa, toim. Raili Kilpi-Hynynen & Arvo Turtiainen, Helsinki: Tammi 1969 Merilaasin runot suomentanut Pirkko Huurto. * Aamuvoimistelu * Ilmasto * Maa * Pillipiiparit Teoksessa: Pihlaja: kahdeksan eestiläistä naisrunoilijaa, suomentanut Aino Kaasinen, Lahti 1983 ISBN 951-99491-1-9 (mukana vironkieliset tekstit) * Kaksi ihmisvihaajaa * Kevät ulkona – minä sisällä * Koivu kasvoi pihallamme * Kuuruohot * Mehiläiset tulevat juomaan * Ne vanhat astiat: 1 * Ne vanhat astiat: 2 * Poika ja sateenkaari * Ruiskukka * Satakielten laakso * Siitä suvesta erosin ontuen. * Suvi * Voi, puodit ja muodit! Teoksessa: Viron kirjakieli, Pertti Virtaranta, Seppo Suhonen, suomentaja Johanna Laakso, Helsinki: Suomalaisen Kirjallisuuden Seura 2. uudistettu painos 1975 ISBN 951-717-400-4 * Kevät (Kevad)kokoelmasta Kuukressid (Kuuruohot) vuodelta 1969. * Kuuruohot (Kuukressid) * Syyshämärä (Sügishämarus) ==Lähteet== * Eesti kirjanike leksikon, 2000 * Väike-maarja vald ===Viitteet=== ==Aiheesta muualla== * Luokka:Virolaiset lasten- ja nuortenkirjailijat Luokka:Virolaiset runoilijat Luokka:Vuonna 1913 syntyneet Luokka:Vuonna 1986 kuolleet
Finn Kydland

Finn Erling Kydland (s. 1. joulukuuta 1943 Ålgård) on norjalainen ekonomisti, joka sai vuoden 2004 Nobelin taloustieteen palkinnon makrotaloustieteen dynaamisten ongelmien tutkimukseen liittyvästä työstään yhdessä Edward Prescottin kanssa. Kydland suoritti perusopintonsa Norjan kauppakorkeakoulussa (, NHH) valmistuen vuonna 1968. Vuonna 1969 Kydland siirtyi Yhdysvaltoihin ja suoritti tohtorintutkinnon Carnegie Mellon -yliopistossa vuonna 1973. Vuosina 1973–1978 Kydland toimi apulaisprofessorina NHH:ssa ja vuosina 1978–2004 Carnegie Mellonissa. Vuodesta 2004 Kydland on toiminut professorina Kalifornian yliopiston Santa Barbaran kampuksella. Nykyisin Kydland toimii lisäksi Dallasin, Minneapoliksen ja Clevelandin Federal Reserve Bankin konsulttina. Kydlandin tunnetuimmat tutkimukset ovat vuonna 1977 julkaistu Rules Rather than Discretion: The Inconsistency of Optimal Plans ja vuonna 1982 julkaistu Time to Build and Aggregate Fluctuations. Lisäksi Kydland on julkaissut laajalti työn taloustieteeseen sekä raha- ja finanssipolitiikkaan liittyviä tutkimuksia. Kydland on valittu Econometric Societyn fellow’ksi vuonna 1992. == Teoksia == * Kydland, Finn ja Edward Prescott (1977) "Rules Rather than Discretion: The Inconsistency of Optimal Plans", Journal of Political Economy, vol. 85, no. 3, pp. 473–91 * Kydland, Finn ja Edward Prescott (1982) "Time to Build and Aggregate Fluctuations ", Econometrica, vol. 50, no. 6, pp. 1345–1370 * == Lähteet == == Aiheesta muualla == * Kydland Kalifornian yliopiston verkkosivuilla * Kydland Carnegie Mellon yliopiston verkkosivuilla * Kydland Nobel-säätiön verkkosivuilla Luokka:Norjalaiset taloustieteilijät Luokka:Nobelin taloustieteen palkinnon saajat Luokka:Vuonna 1943 syntyneet Luokka:Elävät henkilöt
Puerto Rico (täsmennyssivu)

Puerto Rico tarkoittaa seuraavia asioita: *Puerto Rico, saari Karibianmerellä *Puerto Rico, lautapeli *Puerto Rico, matkailukohde Kanariansaarilla *Puerto Rico, vuonna 1975 rakennettu yhdysvaltalainen rahtilaiva, myöhemmältä nimeltään El Faro.
Aino Pervik

Aino Pervik (s. 22. huhtikuuta 1932 Rakvere, Viro) on virolainen lastenkirjailija, kääntäjä ja runoilija. Pervik on ollut naimisissa virolaisen lastenkirjailijan Eno Raudin kanssa. Pervik työskenteli 1955–1967 kustannustoimittajana ja televisiotoimittajana. Hän on kääntänyt unkarilaista kirjallisuutta viroksi. == Teokset == *Kersti sõber Miina *Väikesed vigurijutud (1972) *Kaetud lauad (1979) *Arabella, mereröövli tütar *Sookoll ja sisalik (1986, 2001) *Keeruline lugu *Kunksmoor (1986, 2001) *Kunksmoor ja kapten Trumm (1975) *Kallis härra Q (1992, 2004) *Kollane autopõrnikas sõidab ringi (1999) *Maailm Karvase ja Sulelisega (2000) *Paula sarja raamatud *Üks hele valge tuvi *Draakonid võõrsil (2002) *Mammutilaps ajab tuult taga (2002) === Suomennetut teokset === * Konkkamuori (Kunksmoor); suom. Kirsi Kunnas, Helsinki: WSOY 1975 ISBN 951-0-07133-1 * Konkkamuori ja kapteeni Trummi (Kunksmoor ja kapten Trumm); suom. Kirsi Kunnas, Helsinki: WSOY 1978 ISBN 951-0-08180-9 * Arabella, merirosvon tytär (Arabella, mereröövli tütar); suom. Eva Lille, Helsinki: WSOY 1987 ISBN 951-0-14064-3 ; Essee * Sipsik ja konkkamuori, Tyyris Tyllerö 1983: 4, s. 35-41 (Essee lasten fantasiakirjallisuudesta) == Lähteet == Luokka:Virolaiset kirjailijat Luokka:Virolaiset runoilijat Luokka:Vuonna 1932 syntyneet Luokka:Elävät henkilöt
Friisi (arkkitehtuuri)

Friisi (, ) on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa entablementin eli palkiston keskimmäinen osa, joka on usein koristeltu reliefein. Friisin alapuolella sijaitsee arkkitraavi ja yläpuolella korniisi. pienoiskuva|vasen|Doorilaista friisiä Ateenan Hefaistoksen temppelissä. Jokaisessa pylväsjärjestelmässä oli omanlaisensa friisi. Doorilaisessa pylväsjärjestelmässä friisissä vuorottelivat metoopit ja triglyfit, kun taas joonialaisessa ja korinttilaisessa pylväsjärjestelmässä friisi muodosti reliefein koristellun jatkuvan nauhan. Rakennuksen sisällä friisit ovat seinämaalauksia tai ornamentteja, usein pitkänomaisia. Nimitykset zōoforos ja zophorus, ’eläimiä kantava’, viittaavat erityisesti joonialaiseen ja korinttilaiseen friisiin. == Lähteet == == Aiheesta muualla == Luokka:Klassisen arkkitehtuurin käsitteet
Meg Cabot

Meg Cabot (oik. Meggin Patricia Cabot, s. 1. helmikuuta 1967) on yhdysvaltalainen kirjailija. Cabot syntyi Indianan osavaltiossa. Hän valmistui taidealalle Indianan yliopistosta. Sitten hän muutti New Yorkiin. Hän ei saanut taidealalta töitä, vaan työskenteli paikallisen yliopiston apulais- asuntolavahtina ja kirjoitti siinä samalla. Cabot kirjoittaa lähinnä tytöille suunnattuja kirjoja, mutta myös aikuisille. Yhteensä hän on kirjoittanut noin 40 kirjaa. Hän on kirjoittanut myös salanimillä Patricia Cabot ja Jenny Carroll. Tunnetuin hänen teoksistaan on useampiosainen Prinsessapäiväkirjat- sarja. Lisäksi Prinsessapäiväkirjoista on tehty kaksi elokuvaa, joiden pääosissa ovat Anne Hathaway ja Julie Andrews. ==Teoksia== * Prinsessapäiväkirjat-sarja (The Princess Diaries) * Allien tyttösäännöt -sarja * The Mediator -sarja * 1-800-Where-R-You-sarja * Victoria and the Rogue * Nicola and the Viscount * All American Girl * Boy Meets Girl * Teen Idol * The Boy Next Door * Avalon High * Size 12 is not fat * Size 14 is not fat either * Sydämeni lunnaat (Ransom my heart) ==Aiheesta muualla== * Viralliset kotisivut: yhdysvaltalainen versio ja brittiläinen versio * Meg Cabot: Princess Leia was – and still is – super inspirational to me Luokka:Yhdysvaltalaiset lasten- ja nuortenkirjailijat Luokka:Vuonna 1967 syntyneet Luokka:Elävät henkilöt
Virungan kansallispuisto

Virungan kansallispuisto (aiemmin Albertin kansallispuisto) on Virungavuorten alueella Kongon demokraattisessa tasavallassa sijaitseva kansallispuisto. Puiston pinta-ala on 7 800 km² ja se on perustettu alun perin vuonna 1925. Virungan kansallispuisto oli Afrikan ensimmäinen kansallispuisto ja maailman toinen kansallispuisto Yellowstonen kansallispuiston jälkeen. Puisto lisättiin Unescon maailmanperintöluetteloon vuonna 1979. Puisto tunnetaan erityisesti erittäin uhanalaisen vuorigorillan esiintymisalueena. Lisäksi puistoon kuuluvan Edwardinjärven länsirannoilla esiintyy virtahepoja. Rajan takana Ugandan puolella on Rwenzorivuorten kansallispuisto. == Aiheesta muualla == * Virungan kansallispuisto Unescon sivuilla Luokka:Kongon demokraattisen tasavallan kansallispuistot Luokka:Unescon maailmanperintökohteet Kongon demokraattisessa tasavallassa
San Marinon kommunistinen puolue (marxilais-leniniläinen)

San Marinon kommunistinen puolue (marxilais-leniniläinen) (ital. Partito Comunista (Marxista-Leninista) di San Marino) oli sanmarinolainen maolainen kommunistinen puolue, joka perustettiin vuonna 1968. Puolue osallistui vuoden 1969 parlamenttivaaleihin (1,24 %), mutta ei saanut yhtään edustajaa parlamenttiin. Puolue yritti uudestaan vuoden 1974 vaaleissa, mutta sai vain 0,8 prosenttia äänistä eikä taaskaan päässyt parlamenttiin. Luokka:Kommunistiset puolueet Luokka:Maolaisuus Luokka:San Marinon puolueet
Ilmari Kivinen

Kaarlo Ilmari Kivinen (pakinoitsijanimimerkki Tiitus, 9. syyskuuta 1883 Pornainen – 14. helmikuuta 1940 Helsinki) oli ensimmäisiä huomattavia suomenkielisiä pakinoitsijoita ja teki pitkän uran Helsingin Sanomien pakinoitsijana vuosina 1914–1940. Sanomalehtiuransa ohessa hän myös julkaisi humoristisia romaaneja ja kertomuskokoelmia. ==Henkilöhistoria== Ilmari Kivisen vanhemmat olivat kansakoulunopettaja Kaarlo Konstantin Kivinen (alkujaan Stenholm) ja Amanda Vilhelmiina Peltonen. Hänen veljensä oli vuorineuvos Lauri Kivinen. Ilmari Kivinen tuli ylioppilaaksi 1903 ja toimi sitten sanomalehtimiehenä. Mikkelin Sanomien aputoimittaja Kivinen oli 1904 ja Karjalattaren aputoimittaja 1904–1905 ja päätoimittaja 1906. Turun Lehden toimitussihteerinä hän työskenteli 1907 ja Turun Sanomien aputoimittajana 1908–1914. Tämän jälkeen Kivinen työskenteli Helsingin Sanomissa. Kivisen puoliso vuodesta 1914 oli Ellen Koskinen. Kivisen muistokivi (Veikko Jalava, 1962) on pystytetty Liperin Viinijärvelle, jossa hän on asunut. ==Kirjallinen tuotanto== Tiitus oli Helsingin Sanomien suosikkipakinoitsija vuodesta 1914 sotavuosiin. Muistettavin osa niistä on Herra Kenosesta kirjoitetut seikkailut. Herra Kenonen on sodanaikaisella keinottelulla rikastunut liikemies. Komiikkaa syntyy herra Kenosen äkkiväärästä luonteesta ja yhteentörmäyksistä eri ihmisten kanssa. Teksteissä kuvastuu myös aikakauden Helsingin katumiljöö. Oma ulottuvuutensa ovat Pöllölän kommunisteista kirjoitetut jutut, joista on julkaistu kokoelmakin. Kivinen julkaisi Tiituksen pakinoita vuodesta 1918 lähtien myös kokoelmina, mutta jo sitä ennen hän oli julkaissut useita muita teoksia. Tiituksen pakinoita kuvittivat Helsingin Sanomissa Rafael Rindell ja tämän kuoltua Akseli Halonen. ===Teokset=== * Poliisikoira (1915) * Tee työ ja opi pelaamaan (1915) * Siitä nousi hirmuinen prosessi (1916) * Herra Kenonen. Hänen elämänsä ja mielipiteensä (1917) * Sen pitkää, tämän lyhyttä (1918) * Ole, sielun’, iloinen (1919) * Suu syyhyy, parta kutajaa (1919) * Mittee mies on pahollaan (1920) * Rykimällähän yskä lähtee (1920) * Rakkaus on nopeampi Piiroisen pässiäkin (1920) * Hra Kenosen harha-askel (1922) * Kommunistien kokous Pöllölässä (1922) * Hra Kenonen matkoilla (1923) * Vanha konsti parempi kuin pussillinen uusia (1926) * Kenraali Ponomarevin päiväkirja (1928) * Valitut teokset I–V (1928) * Tiituksen parhaat (1964, uusintapainos 1991) ===Uusintapainoksia=== * Tiituksen parhaat WSOY (1964), sisältää Herra Kenonen. Hänen elämänsä ja mielipiteensä, Kommunistien kokous Pöllölässä, Poliisikoira, Rakkaus on nopeampi Piiroisen pässiäkin sekä valittuja pakinoita. ==Lähteet== * * ===Viitteet=== == Aiheesta muualla == * Vapaasti ladattavia Ilmari Kivisen (Tiituksen) e-kirjoja Projekti Lönnrotilta ja Project Gutenbergilta Luokka:Suomalaiset kirjailijat Luokka:Suomalaiset novellikirjailijat Luokka:Pakinoitsijat Luokka:Suomalaiset toimittajat Luokka:Suomalaiset päätoimittajat Luokka:Vuonna 1883 syntyneet Luokka:Vuonna 1940 kuolleet
Messias (täsmennyssivu)

Messias tai Messiah voi tarkoittaa ainakin seuraavia: * Messias, uskonnollinen termi ja arvonimi * Messias, Antonio Stradivarin rakentama viulu * Messias- oratorio, Georg Friedrich Händelin sävellys * Messiah, David Perryn kehittämä tietokonepeli * Messiah, Netflixin televisiosarja vuodelta 2020 * Messiah, sveitsiläinen metalliyhtye.
Pitești

Pitești on kaupunki Romaniassa. Se sijaitsee Argeșjoella ja on Argeșin piirikunnan pääkaupunki. Nykyisen Piteștin alueella oli asutusta paleoliittisella kaudella. Varhaisin säilynyt kirjallinen maininta kaupungista on vuodelta 1386. Kaupungin asukasluku on 155 383 (2011) ja siellä on yliopisto. ==Piteștiläisiä henkilöitä== * Ion Antonescu * Ion Brătianu * Armand Călinescu * Nicolae Dică * Ruxandra Dragomir * Leonard Miron * Adrian Mutu * Mircea Parligras * Robert Visoiu == Ystävyyskaupungit == * Beit Jala (Palestiina) * Borlänge (Ruotsi) * Bydgoszcz (Puola) * Caserta (Italia) * Chongqing (Kiina) * Gjumri (Armenia) * Kragujevac (Serbia) * Muntinlupa (Filippiinit) * Náfplio (Kreikka) * Ourém (Portugali) * Springfield (Ohio, Yhdysvallat) * Tynaarlo (Alankomaat) Lähde: ==Lähteet== == Aiheesta muualla == * Kaupungin verkkosivusto , Luokka:Romanian kaupungit
ClearType

ClearType on rekisteröity tuotemerkki Microsoftin kehittämälle tekniikalle, jonka tarkoituksena on parantaa tekstin luettavuutta tietokonenäytöillä (etenkin nestekidenäytöillä). Se perustuu subpixel-rendering -tekniikkaan. Tekniikan tarkoituksena on lisätä tekstin terävyyttä ja näin parantaa sen luettavuutta. Tekniikka perustuu siihen, että nestekidenäytöissä jokainen neliön muotoinen kuvapiste, eli pikseli, muodostuu itse asiassa kolmesta eri värisestä alueesta. Nämä värit ovat punainen, vihreä ja sininen. Useissa nestekidenäytöissä nämä värit on järjestetty siten, että pikselin vasen reuna on punainen, keskiosa vihreä ja oikea reuna sininen. Normaalisti yhden pikselin levyinen pystysuora viiva muodostetaan näytölle siten, että yhden pikselin kaikki värialueet ovat mustia. ClearType-tekniikan idea on se, että musta viiva voidaan muodostaa myös siten, että kolme vierekkäistä värialuetta ovat mustia, mutta niiden ei tarvitse olla samassa pikselissä. Näin pystysuoran, erityisesti valkoisen viivan sijoittaminen mustalle pohjalle voidaan suorittaa sivusuunnassa kolme kertaa niin tarkasti kuin ilman ClearType-tekniikkaa. Tekniikasta on hyötyä erityisesti länsimaisten kirjainten kanssa, sillä länsimaiset kirjaimet sisältävät paljon lähekkäin olevia pystysuoria viivoja. Tekniikan haasteena on se että käyttöjärjestelmä ei aina tiedä miten eri värit on näytön pikseleissä järjestetty. Jos esimerkiksi värit ovat eri järjestyksessä kuin käyttöjärjestelmä olettaa, tekstistä tulee suttuista. Internet Explorer 7 -selaimessa ClearType on oletuksena valmiiksi päällä, mutta sen voi kytkeä pois. Parhaiten tekniikka toimii kun teksti ja tausta ovat RGB-järjestelmän kannalta vastakkaisväriset eli musta ja valkoinen tai jokin puhtaista perusväreistä ja sille vastakkainen väliväri. Valkoisen ja mustan vastakkainasettelussa päästään parempaan tarkkuuteen mutta usein mustan pystyviivan vasempaan laitaan jää punertava tai kellertävä raja ja oikeaan reunaan vihertävä tai sinertävä. Pikselin levyinen valkoinen viiva mustalla pohjalla voidaan toteuttaa ilman värivirhettä. Apple käyttää samanlaisista tekniikoista omassa käyttöjärjestelmässään nimeä CoolType. Luokka:Microsoft Windows Luokka:Typografia
Paolo Zanotto

Paolo Zanotto (s. 13. marraskuuta 1953 Verona) on italialainen asianajaja ja keskustapoliitikko. Hän toimi Veronan kaupunginjohtajana 26. toukokuuta 2002 – 27. toukokuuta 2007. Zanotto on myös Italian katolisten lakimiesten liiton varapuheenjohtaja. Luokka:Italian pormestarit Luokka:Vuonna 1953 syntyneet Luokka:Elävät henkilöt
Springfield (Ohio)

Springfield on Yhdysvaltain kaupunki Ohion osavaltiossa. Se on Clarkin piirikunnan pääkaupunki. Springfield sijaitsee Madjoella. Sen pinta-ala on United States Census Bureaun mukaan 58,3 km². Siitä vettä on 0,1 km² eli 0,18%. Vuoden 2010 väestönlaskennan aikaan kaupungissa oli 60 608 asukastahttp://quickfacts.census.gov/qfd/states/39/3974118.html , 26 254 taloutta ja 16 224 perhettä. Asukastiheys oli 1 123,0/km². Springfield perustettiin vuonna 1801, ja siellä sijaitsee muun muassa Wittenbergin yliopisto. ==Ystävyyskaupungit== *Casey (Australia) *Kragujevac (Serbia) *Pitești (Romania) *Wittenberg (Saksa) == Lähteet == ==Aiheesta muualla== *Viralliset sivut Luokka:Ohion kaupungit
Essingeleden

thumb|349x349px|Essingeleden vuonna 2011 Essingeleden on moottoritie joka alkaa Solnasta ja kulkee Tukholman keskustan länsipuolitse. Se on osa E4-eurooppatietä. Essingeleden on Ruotsin liikennöidyin tie: päivittäin tietä käyttää 150 000 kulkuneuvoa. Solnan jälkeen moottoritie kulkee Kungsholmenin läpi, Lilla ja Stora Essingen -saarien yli Gröndalin, Aspuddenin ja Liljeholmenin kautta Västbergaan. Essingeledeniin kuuluu kaksi siltaa: 400 metriä pitkä Gröndalin silta () ja 470 metriä pitkä Essingensilta (). Se kulkee myös 210 metriä pitkän Fredhällin tunnelin läpi, joka on yksi Euroopan eniten liikennöidyistä tunneleista. Essingeledenin läntinen puoli avattiin liikenteelle 21. elokuuta 1966. Kumpikin puoli avattiin liikenteelle 3. syyskuuta 1967, kun Ruotsi otti käyttöön oikeanpuoleisen liikenteen. Essingeledeniltä alkava Södra Länken muodostaa sen kanssa Tukholman eteläosaa kiertävän kehätien. == Aiheesta muualla == Luokka:Tukholman liikenne Luokka:Solna Luokka:Moottoritiet Luokka:Ruotsin tiet
None More Black

**None More Black** Toiminnassa 2000- Kotipaikka New Jersey, Yhdysvallat Laulukieli englanti Tyylilaji punk rock Levy-yhtiö Fat Wreck Chords / Sabot Productions Jäsenet Jason Shevchuk Colin McGinniss Paul Delaney Jared Shavelson None More Black on yhdysvaltalainen punk-yhtye. Sen perusti laulaja/kitaristi Jason Shevchuk vuonna 2002. Samana vuonna nauhoitettu demo toi yhtyeelle levytyssopimuksen Fat Wreck Chords -levy-yhtiön kanssa. Yhtyeen ensimmäinen täysimittainen albumi oli vuonna 2003 julkaistu File Under Black. Yhtyeen kappaleet ovat vahvasti riffeihin pohjautuvaa melodista punk rockia. Alkuaikojen suoraviivaisempi tyyli on sittemmin vaihtunut monipuolisempaan ja hieman hidastempoisempaan ilmaisuun. Yhtyeen nimi on otettu This is Spinal Tap -pseudodokumentissa lausutusta repliikistä. Suurin osa File Under Black -levyn kappaleiden nimistä on suoria lainauksia Seinfeld-komediasarjan dialogista. Yhtyeen vinyylijulkaisuissa on CD-julkaisuista poikkeava kansitaide. ==Yhtyeen jäsenet== *Jason Shevchuk - laulu/kitara *Colin McGinniss - kitara *Paul Delaney - basso *Jared Shavelson - rummut ===Entiset jäsenet=== *Jeff Shevchuk - kitara *Mike McEvoy - rummut *David Wagenschutz - rummut ==Diskografia== ===Albumit=== *File Under Black - Fat Wreck Chords, 2003 *This is Satire - Fat Wreck Chords, 2006 *Icons - Fat Wreck Chords, 2010 ===Demot=== *None More Black - 2002 ===Singlet ja EP:t=== *Seven Inch - Spaceboy Music, 2002 *Loud About Loathing - EP, Sabot Productions, 2004 ===Kokoelmat=== *In Honor: A Compilation To Beat Cancer - "They Got Milkshakes" - Vagrant Records, 2004 *Rock Against Bush, Vol. 1 - "Nothing To Do When You're Locked In A Vacancy" - Fat Wreck Chords, 2004 *Prisoners Of War: A Benefit For Peter Young (2007) *Wrecktrospective (2009) *Will Yip:Off The Board (2013) ==Aiheesta muualla== * * Fat Wreck Chords -levy-yhtiön sivut * Jason Shevchukin haastattelu toukokuulta 2006 (englanniksi) Luokka:2000-vuosikymmenen yhtyeet ja sooloartistit Luokka:Yhdysvaltalaiset punkyhtyeet
Ville Iiskola

Ville Iiskola (s. 26. huhtikuuta 1985 Jaala) on ammattilaisuransa lopettanut suomalainen jalkapalloilija. Hän on pelipaikaltaan maalivahti. == Seurajoukkueura == Iiskolan kasvattajaseura on Voikkaan Pallo-Peikot. Uransa miesten sarjoissa hän aloitti FC Kuusankoskessa, jossa hän pelasi neljän kauden ajan Ykkösessä ja Kakkosessa vuosina 2002–2005. Kaudeksi 2006 Iiskola siirtyi Veikkausliigan Turun Palloseuraan. Hän debytoi liigassa 27. huhtikuuta 2006 ottelussa Hakaa vastaan ja valtasi ensimmäisellä liigakaudellaan ykkösmaalivahdin paikan. Kaudeksi 2007 TPS:n ykköseksi nousi kuitenkin Jukka Lehtovaara, joten Iiskola lainattiin 23. heinäkuuta loppukauden ajaksi Ykkösen Kuopion Palloseuraan. Lokakuussa hän solmi kaksivuotisen jatkosopimuksen KuPSin kanssa. KuPS nousi kaudeksi 2008 Veikkausliigaan, jossa Iiskola toimi kahden kauden ajan joukkueen ykkösmaalivahtina. Liigaotteluita hän oli pelannut kauden 2009 loppuun mennessä yhteensä 70. Iiskola pelasi Ykkösen KooTeePeessä, ja kauden 2011 hän aloitti Kolmosen PEPOssa, kunnes teki toukokuussa sopimuksen Veikkausliigan Myllykosken Pallon kanssa. Hän pelasi ja harjoitteli MYPAn mukana jo kevättalven 2011 aikana. Huhtikuussa 2015 Iiskola teki kuukauden mittaisen sopimuksen Veikkausliigassa pelanneen Rovaniemen Palloseuran kanssa joukkueen ykkösmaalivahdin Tomer Chencinskin loukkaannuttua loppukauden ajaksi. Hänen sopimuksensa päättyi otteluun Tampereen Ilvestä vastaan. Iiskola teki päätöksen lopettaa ammattilaisuransa kesäkuussa ja siirtyi pelaamaan hyökkääjäksi synnyinkaupunkinsa Kutosessa pelaavaan Jaalan Voimaan. == Maajoukkueura == Iiskola on pelannut 14 nuorten ja 23 poikien maaottelua. Marraskuussa 2007 hän kuului Suomen alle 23-vuotiaiden maajoukkueeseen, joka kohtasi Vietnamin Hanoissa pelatussa Agribank Cupissa Vietnamin, Zimbabwen ja Uzbekistanin alle 23-vuotiaiden maajoukkueet. ==Lähteet== ==Aiheesta muualla== * Ville Iiskola Veikkausliigan sivustolla * Ville Iiskola Myllykosken Pallon sivustolla Luokka:Suomalaiset jalkapallomaalivahdit Luokka:Vuonna 1985 syntyneet Luokka:Elävät henkilöt
Helsingin oikeustalo

Helsingin oikeustalo (kutsutaan myös nimellä Salmisaarentalo) sijaitsee Helsingin Ruoholahdessa ja siinä toimivat Helsingin käräjäoikeus, Helsingin kihlakunnan syyttäjänvirasto sekä Helsingin oikeusaputoimisto. Helsingin hovioikeus toimii rannan puoleisessa siipirakennuksessa. Porttirakennuksessa on useita asianajotoimistoja. Oikeustalo on aivan Lauttasaaren sillan pielessä, Porkkalankadun pohjoispuolella. Sen osoite on Porkkalankatu 13. Oikeustalon rakennus rakennettiin arkkitehti Väinö Vähäkallion suunnitelmien mukaan 1937–1940 Oy Alkoholiliike Ab:n tehtaaksi, pääkonttoriksi ja keskusvarastoksi, ja sitä laajennettiin vuonna 1956. Se oli 2000-luvun alkuun saakka Alkon ja sen tytäryhtiön Altian käytössä. Rakennus saneerattiin Museoviraston valvonnan alla 2004 Helsingin oikeustaloa varten. Saneerauksen suunnitteli Arkkitehtitoimisto Tuomo Siitonen Oy. Työ palkittiin vuoden betonirakenteena arkkitehtuuri- ja rakennesuunnittelustaan. Rakennus on suojeltu asemakaavalla. Oikeustalolta kulkee maanalainen tunneli noin 25 metrin syvyydessä Kauppakeskus Ruoholahteen. Tunneli on peruja Alkon ajalta, kun tunnelissa kuljetettiin alkoholia Alkon varastolle. Nykyisin tunneli on käytössä Ruoholahden yhteissuojana. ==Aiheesta muualla== * Helsingin käräjäoikeus * Kuvia rakennuksesta Oikeustalo Luokka:Vuoden betonirakenne Luokka:Suomen oikeustalot Luokka:Ruoholahti Luokka:Väinö Vähäkallion suunnittelemat rakennukset
The Tokyo Showdown

The Tokyo Showdown on ruotsalaisen melodista death metalia soittavan In Flamesin live-albumi vuodelta 2001. ==Kappaleet== # (albumilta Clayman) # (albumilta Colony) # (albumilta Whoracle) # (albumilta Whoracle) # (albumilta The Jester Race) # (albumilta Clayman) # (albumilta Clayman) # (albumilta Lunar Strain) # (albumilta Clayman) # (albumilta Whoracle) # (albumilta Colony) # (albumilta Colony) # (albumilta Clayman) # (albumilta Colony) # (albumilta Whoracle) === Bonuslevy === # # # # # == Kokoonpano == * Anders Fridén – laulu * Jesper Strömblad – kitara * Björn Gelotte – kitara * Peter Iwers – basso * Daniel Svensson – rummut == Lähteet == == Aiheesta muualla == * * Luokka:In Flamesin albumit Luokka:Vuoden 2001 konserttitallenteet
Gulu

Gulu on Gulun piirikunnan pääkaupunki Ugandassa. Se sijaitsee rautatiellä Tororosta Pakwachiin ja on maansa toiseksi suurin kaupunki Kampalan jälkeen. Sen väkiluku vuoden 2002 väestönlaskennassa oli 113 144. Arvio vuodelle 2010 on 216 248 asukasta.Uganda: largest cities and towns and statistics of their population World Gazetteer Gulussa sijaitsee muun muassa Gulun lentoasema. == Gululaisia henkilöitä == * Okot p'Bitek, runoilija * Joseph Kony, LRA:n johtaja == Lähteet == == Aiheesta muualla == Luokka:Ugandan kaupungit
Rjazan

Rjazan () on kaupunki Venäjällä Rjazanin alueella, jonka pääkaupunki se on. Kaupunki sijaitsee Okajoen varrella noin 200 kilometriä Moskovasta kaakkoon. Kaupungin väkiluku on 524 927 asukasta (vuonna 2010). Väitetään, että Rjazanin ovat perustaneet vuonna 1095 venäläiset asuttajat. Nykyiseen paikkaansa se siirrettiin vuonna 1237 mongolihyökkäyksen jälkeen, ja vanha Rjazan (Staraja Rjazan) sijaitsee 50 kilometrin päässä nykyisestä kaupungista, joka ennen tunnettiin nimellä Pereslavl-Rjazanski. Rjazan liitettiin vuonna 1521 Moskovan suuriruhtinaskuntaan. Rjazanin kulkuyhteyksiä tarjoavat muun muassa rautatieasemat Rjazan-1 (päärautatieasema) ja Rjazan-2. Kaupungin luoteisosassa toimii strategisten pommituslentokoneiden ja ilmatankkauskoneiden käyttämä Rjazanin Djagilevon lentotukikohta. Rjazanin ystävyyskaupunkeja ovat muun muassa Münster Saksassa ja Lovetš Bulgariassa. ==Väestö== Väkiluku 1897 1926 1939 1959 1970 1979 1989 2002 2010 Rjazan 44 500 51 000 95 000 214 000 350 000 453 200 511 817 521 560 524 927 Venäjän keisarikunnassa järjestettiin väestönlaskenta 1897 ja Neuvostoliitossa 1926, 1939, 1959, 1970, 1979 ja 1989 ja Venäjän federaatiossa 2002 ja 2010. ==Kuuluisia rjazanilaisia== * Sergei Jesenin (1895–1925), venäläinen runoilija * Andrei Markov (1856–1922), venäläinen matemaatikko * Ivan Pavlov (1849–1936), venäläinen fysiologian tutkija, joka tunnetaan erityisesti kokeistaan koirilla * Kirill Sosunov (1975), venäläinen pituushyppääjä * Konstantin Tsiolkovski (1857–1935), venäläinen opettaja ja rakettitieteilijä == Ystävyyskaupungit == * Bressuire, Ranska * Kruševac, Serbia * Lovetš, Bulgaria * Münster, Saksa * Novyi Afon, Abhasia * Omiš, Kroatia * Ostrów Mazowiecka, Puola * Xuzhou, Kiina ==Lähteet== ==Aiheesta muualla== * Kaupunkikuva – Sergei Mihailovitš Prokudin-Gorski (1912) Luokka:Rjazanin alueen kaupungit
Pietermaritzburg

Pietermaritzburg on KwaZulu-Natalin maakunnan pääkaupunki Etelä-Afrikassa. Pietermaritzburg perustettiin vuonna 1838 ja se tunnetaan yleisesti myös nimellä Maritzburg. Vuoden 1991 väestönlaskennan aikaan kaupungin asukasluku oli 228 549\. Nykyään asukkaita on noin 600 000http://www.msunduzi.gov.za/site/home. Pietermaritzburgin alkuperäisiä asukkaita olivat voortrekkerit. Se oli lyhytikäisen Natalian tasavallan ja Natalin siirtomaan pääkaupunki. Kaupungissa sijaitsee muun muassa KwaZulu- Natalin yliopiston kampus. == Pietermaritzburgilaisia henkilöitä == * Brendon Dedekind, uimari * Jonty Rhodes, kriketinpelaaja * Kevin Volans, säveltäjä * Shaun Morgan, rock-muusikko * Greg Minnaar, maastopyöräilijä ==Kuvia kaupungista== Tiedosto:PMB Town Hall.JPG|Pietermaritzburgin kaupungintalo. Se rakennettiin vuonna 1893, mutta tuli tuhosi sen 1895. Rakennus rakennettiin uudelleen 1901. Tiedosto:Upland South Africa Savanna.jpg|Savannia Pietermaritzburgin lähellä Tiedosto:UKZN.jpg|KwaZulu-Natalin yliopisto Tiedosto:9 2 436 0053-Main Post Office-232 Langalibalele St- Pietermaritzburg-s.jpg|Kaupungin postitoimisto Tiedosto:9 2 436 0021-Tatham Gallery-Pietermaritzburg-s.jpg|Tatham Art Gallery Tiedosto:9 2 436 0042-Old Natal Houses of Parliament-Langalibalele St-Pietermaritzburg-s.jpg|245 Longmarket Street Tiedosto:Pietermaritzburg Airport arrivals area.jpg|Pietermaritzburgin lentoasema == Lähteet == == Aiheesta muualla == * Viralliset sivut Luokka:Etelä-Afrikan kaupungit
Used & Abused... In Live We Trust

__NOTOC__ Used and abused... In live we trust on ruotsalaisen melodista death metalia soittavan In Flamesin live-DVD vuodelta 2005. DVD:n on ohjannut, kuvannut ja tuottanut Patric Ullaeus.IMDB: In Flames Used & Abused: In Live We Trust (Video 2005) – Full cast & crew == Kappaleet == === CD 1 === ==== Live at Hammersmith ==== # # # # # # # # # ==== Live at Sticky Fingers ==== # * # # # # # # # # # # # # Behind Space # # # # # Embody the Invisible # # # # # ==== Soundtrack tour 2004 ==== # * # # Episode 666 (piilokappale) === CD 2 === ==== Jester TV Universal Access ==== Sisältää yhtyeen haastatteluita, ylimääräistä live-materiaalia ja videoiden tekoa. ==== Videot ==== # # # # # # ==== Soundcheck ==== # * # == Kokoonpano == * Anders Fridén – laulu * Björn Gelotte – kitara * Jesper Strömblad – kitara * Peter Iwers – basso * Daniel Svensson – rummut == Lähteet == Luokka:Musiikki-DVD:t Luokka:In Flamesin albumit
Berylliumoksidi

Berylliumoksidin (berylliummonoksidi) kemiallinen kaava on BeO. Se on valkoista, kiteistä tai jauhemaista berylliumin ja hapen yhdistettä, joka ei liukene veteen 20 °C:n lämpötilassa. Yhdiste liukenee väkeviin happoliuoksiin esimerkiksi väkevään rikkihappoon ja vetyfluoridiin. Berylliumoksidia muodostuu, kun berylliumkarbonaatti hajoaa kuumennettaessa. Berylliumoksidia käytetään muun muassa ydintekniikassa ja keraamisissa sovelluksissa kuten tulenkestävissä tiilissä sen korkean sulamispisteen vuoksi sekä erikoiskäyttöön tehdyissä elektroniputkissa ja puolijohdekomponenteissa sähköisenä eristeenä ja lämmönjohtimena. Yhdistettä voidaan käyttää myös katalyyttinä. Berylliumoksidi johtaa erittäin hyvin lämpöä, yhtä hyvin kuin jotkin metallit ja paremmin kuin yleisemmin käytetty alumiinioksidi, mutta on hyvä sähköneriste. ==Lähteet== == Aiheesta muualla == *Berylliumoksidin käyttöturvallisuustiedote, Sigma Aldrich, viitattu 26.12.2014. * Luokka:Oksidit Luokka:Berylliumyhdisteet
Whoracle

Whoracle on ruotsalaisen metalliyhtye In Flamesin kolmas studioalbumi vuodelta 1997. Whoracle on In Flamesin albumeista viimeinen, jolla soittavat kitaristi Glenn Ljungström ja basisti Johan Larsson. Whoracle on In Flamesin ainoa konseptialbumi. Albumin konsepti kuvaa tulevaisuuden ihmiskunnan aiheuttamaa apokalyptista tapahtumaa. Albumi nousi Suomen virallisen listan sijalle 33. == Kappaleet == Sanoitukset: Niklas Sundin, ellei toisin mainita. # # # # # # # # # # # == Kokoonpano == * Anders Fridén – laulu * Björn Gelotte – rummut * Johan Larsson – basso * Glenn Ljungström – kitara * Jesper Strömblad – kitara == Arvostelut == * Allmusic: Allmusic review == Lähteet == * In Flamesin virallinen verkkosivusto === Viitteet === == Aiheesta muualla == * * Luokka:Vuoden 1997 albumit Luokka:In Flamesin albumit
Hieronymuksen luostari

pienoiskuva|Hieronymuksen luostari. Hieronymuksen luostari on Lissabonissa Portugalissa sijaitseva luostari, joka on Unescon maailmanperintöluettelossa.Unescon maailmanperintökohde Luostarin tieltä purettiin vuonna 1502 Henrik Purjehtijan 1300-luvulla perustama Santa Marian luostari. Hieronymuksen luostari rakennettiin kunnioittamaan Vasco da Gaman merireitin Intiaan löytymistä. Sen kirkossa on hänen hautansa. Rakennustyyliltään Hieronymuksen luostari ei edusta erityisesti mitään tyylisuuntaa. Nykyään luostarin kirkossa, joka vaurioitui pahoin vuoden 1775 maanjäristyksessä, pidetään enimmäkseen musiikkitapahtumia. Merimuseo Museu de Marinha toimii luostarissa. Lissabonin sopimus allekirjoitettiin Hieronymuksen luostarissa 13. joulukuuta 2007. == Kuvia == Tiedosto:Belem.Jeronimos07.jpg|Vasco da Gaman hauta Hieronymuksen luostarin kirkossa. Belem-Mosteiro dos Jeronimos-10-Suedfront-2011-gje.jpg Belem- Mosteiro dos Jeronimos-Kirche-18-2011-gje.jpg Belem-Mosteiro dos Jeronimos- Kirche-24-Gewoelbe-2011-gje.jpg Belem-Mosteiro dos Jeronimos- Kirche-32-Sakristei-2011-gje.jpg Belem-Mosteiro dos Jeronimos- Kreuzgang-118-2011-gje.jpg Belem-Mosteiro dos Jeronimos- Kreuzgang-152-Durchblick-2011-gje.jpg Belem-Mosteiro dos Jeronimos- Kreuzgang-180-2011-gje.jpg Belem-Mosteiro dos Jeronimos- Kreuzgang-188-2011-gje.jpg == Lähteet == == Aiheesta muualla == Luokka:Kristilliset luostarit Luokka:Lissabonin rakennukset ja rakennelmat Luokka:Portugalin luostarit Luokka:Unescon maailmanperintökohteet Portugalissa
Huangshan

Huangshan (, Huangvuori) on vuoristo Kiinan Anhuin maakunnan eteläosassa, Huangshanin prefektuuritason kaupungin eteläpuolella. Huangvuori tunnetaan myös nimellä Keltainen vuori. Alue on kuuluisa kauniista maisemistaan, jotka muodostuvat omalaatuisen muotoisista graniittihuipuista, Pinus hwangshanensis -männyistä ja vuorten tasolla olevista pilvistä. Huangshanissa on myös monia kuumia lähteitä ja lampia. Alue on usein kohteena perinteisessä kiinalaisessa maalaustaiteessa ja kirjallisuudessa. Huangshan on myös listattu UNESCOn maailmanperintöluetteloon. Huangshanin vuoristo koostuu useista huipuista, joista 77 kohoaa yli 1 000 metriin. Kolme korkeinta huippua ovat Lian Hua Feng ("Lotushuippu", 1 864 m, koordinaatit artikkelin yläosassa), Guang Ming Ding ("Kirkas huippu", 1 840 m) ja Tian Du Feng ("Taivaan pääkaupungin huippu", 1 829 m). Vuoriketju muodostui noin 100 miljoonaa vuotta sitten Mesotsooisella maailmankaudella, kun muinainen meri hävisi maankohoamisen ansiosta. Myöhemmin kvartäärikaudella jäätiköt muovasivat maastoa. Alueen kuumat lähteet sijaitsevat "Violetin pilven huipun" juuressa. Lähteissä veden lämpötila säilyy noin 45 °C koko vuoden. Vuoriston rinteillä ja lähistöllä viljellään teepensaita muutamiin kiinalaisiin huipputeelaatuihin (esim. Huangshan maofeng ja Taiping houkui). Tiedosto:Shitao02.jpg|Qing-dynastian aikainen mustemaalaus Huangshanista. Tiedosto:HuangshanTop.JPG Tiedosto:Huangshan3.jpg Tiedosto:Huangshan fengjing.jpg ==Lähteet== ==Aiheesta muualla== *Virtual Tour *Protected Areas Programme *Mt. Huangshan (anhui.travel) *Mount Huang (britannica.com) Luokka:Kiinan vuoristot Luokka:Unescon maailmanperintökohteet Kiinassa Luokka:Anhui
Jaboatão dos Guararapes

Jaboatão dos Guararapes on kunta Pernambucon osavaltiossa Brasiliassa. Kunnan asukasluku oli 644 620 vuonna 2010. ==Lähteet== ==Aiheesta muualla== Luokka:Pernambucon kunnat
Mwanza

Mwanza on satamakaupunki Victorianjärven eteläpuolella Tansanian luoteisosassa. Se on Mwanzan alueen pääkaupunki. Mwanzan kaupungin väkiluku oli vuoden 2012 väestönlaskennan mukaan 706 453, mikä tekee siitä Tansanian toiseksi suurimman kaupungin Dar es Salaamin jälkeen. Mwanza sijaitsee 1 140 metrin korkeudella merenpinnasta. Suuri osa kaupungin väestöstä on etniseltä taustaltaan sukumoita. Kaupungissa sijaitsee muun muassa Mwanzan lentoasema. == Ystävyyskaupungit == * Tampere (Suomi) * Würzburg (Saksa) == Lähteet == == Aiheesta muualla == Luokka:Tansanian kaupungit Luokka:Victorianjärvi
Jason Shevchuk

Jason Shevchuk on yhdysvaltalaisen None More Black -yhtyeen laulaja ja kitaristi. Hänet tunnetaan paremmin philadelphialaisesta Kid Dynamite -yhtyeestä, jossa hän toimi vokalistina vuodesta 1997 vuoteen 2000, jonka jälkeen hän jätti yhtyeen valmistuakseen elokuva-alan koulusta. Hän on myös toiminut Bound-nimisen screamo-yhtyeen laulajana, sekä esiintynyt vierailevana vokalistina Stretch Arm Strong -yhtyeen Engage-levyn kappaleessa Ignition. None More Black -yhtyeen oltua tauolla tammikuusta 2007 toukokuuhun 2008, julkaisi Shevchuk MySpacessa kappaleita nimellä OnGuard. Pian OnGuardin jälkeen Shevchuk perusti LaGrecia-yhtyeen, jonka lyhyen historian ainoa levy On Parallels ilmestyi kesäkuussa 2007. Shevchuk on ohjannut musiikkivideoita muun muassa Earth Crisis- ja The Loved Ones -yhtyeille. Lisäksi hän on ohjannut Kid Dynamitestä kertovan DVD-julkaisun, sekä palkitun, philadelphialaisesta Stalag 13 -esiintymispaikasta kertovan dokumentin Ghetto Venue. Hän ohjasi, kuvasi ja leikkasi None More Black -yhtyeensä videon Under My Feet 24 tunnissa. Shevchuk on populaarikulttuurin ystävä, ja intohimoinen Seinfeld-fani. ==Aiheesta muualla== * Jason Shevchukin haastattelu toukokuulta 2006 (englanniksi) Luokka:Yhdysvaltalaiset laulajat Luokka:Yhdysvaltalaiset elokuvaohjaajat Luokka:Syntymävuosi puuttuu Luokka:Elävät henkilöt
Sardiinit

Sardiini on nimitys useille eri puolilla maailmaa eläville sillikalojen lahkoon kuuluville kalalajeille, erityisesti suvuista Sardina, Sardinops ja Sardinella. Nimeä käytetään purkitettuina myös muista silleistä tai sillimäisistä kaloista. Sardiinit ovat pieniä ja öljyisiä ja ne kalastetaan 14–25 senttimetrin mittaisina. Kalastetut sardiinit yleensä purkitetaan ja säilötään öljyyn. == Etymologia == Sana sardiini () tulee kreikan kielen sanasta sardine tai sardinos joka viittaa Sardinian saareen. == Käyttö == Sardiineja kalastetaan kaupallisesti pääasiassa ihmiskäyttöön, ja ne ovatkin monille kansoille tärkeä ravinnonlähde. Niitä käytetään niin säilykkeinä, kuivattuina, suolattuina kuin savustettuina. Erityisen tärkeä sardiini on monien muiden lajien tavoin portugalilaisessa ruokakulttuurissa. Sardiineista saadaan myös sardiiniöljyä, jota on käytetty muun muassa maalin, lakan, linoleumin ja margariinin valmistukseen. Sardiineista valmistettua kalajauhoa käytetään ravintona eläimille. === Käyttö kielikuvissa === Sardiinien säilönnästä on tullut kielikuva muutamissa ilmauksissa, joilla kuvataan suurta ihmismäärää pienessä tilassa. Suomessa vastaava ilmaus "kuin sillit suolassa". Italialainen poliittinen sardiiniliike liike otti nimensä viitteenä säilykekalojen tiukkaan pakkaamiseen. Myös englannin kielessä väkijoukon tiiviyttä kuvataan sardiinipurkkiin viittaavalla ilmauksella "packed like sardines." == Lähteet == == Aiheesta muualla == * Raholan syötäviä sanoja: sardiini *Ravintoarvo: Sardiini keskiarvo, öljyssä ja tomaattikastikkeessa Fineli Luokka:Kala- ja äyriäistuotteet Luokka:Sillikalat
Sardiini

Sardiini (Sardina pilchardus) on sillikalojen lahkoon ja jokisillien heimoon kuuluva merikalalaji. Se on sukunsa ainoa laji. Sardiinia tavataan Atlantin itärannikolla Pohjanmereltä Länsi-Afrikan Senegaliin sekä Välimeressä ja Mustassameressä. Sardiineiksi kutsutaan myös muita, lähisukuihin kuuluvia lajeja. == Lähteet == Luokka:Jokisillit
Qufu

Qufu () on kaupunki Kiinan Shandongin maakunnan Jiningin prefektuuritason kaupungissa. Kaupunki sijaitsee 130 kilometriä etelään maakunnan pääkaupungista Jinanista. Qufun piirikuntatason kaupungin alueella on yhteensä noin 640 000 asukasta, kun otetaan huomioon myös maaseutuasutus. Qufu on Kungfutsen legendaarin syntymäpaikka. Kaupunki toimi Lu-valtion pääkaupunkina Kevättä ja syksyä -kaudella. Qufussa sijaitsevat UNESCOn maailmanperintöluetteloon vuonna 1994 listatut Kungfutsen temppeli ja hautausmaa sekä Kongin sukukartano. ==Lähteet== ==Aiheesta muualla== *Radio86.fi: Qufu – Kungfutsen kotikaupunki Luokka:Shandongin kaupungit Luokka:Kiinan piirikuntatason alueet
O Comércio do Porto

O Comércio do Porto oli vuosina 1854-2005 julkaistu portugalilainen sanomalehti. Se oli aikanaan Portugalin toiseksi vanhin sanomalehti heti O Açoriano Oriental -lehden jälkeen. Lehden viimeinen johtaja oli António Matos. Comércio do Porto, O
Hinewehi Mohi

Hinewehi Mohi (s. 1964) on uusiseelantilainen maorilaulajatar. Hinewehi Mohi syntyi Waipukuraussa ja asuu nykyisin Aucklandissa. Hän opiskeli Waikaton yliopistossa http://www.pacificart.co.nz/12.html . Hänen ensimmäinen albuminsa oli Oceania (1999), jolla hän teki yhteistyötä Jaz Colemanin kanssa. Levy julkaistiin kansainvälisesti ja myi yksistään Uudessa-Seelannissa platinaa. Mohi on naimisissa ja hänellä on CP-vammainen tytär Hineraukatauri. == Lähteet == == Aiheesta muualla == * Viralliset sivut Luokka:Uusiseelantilaiset laulajat Luokka:Uusiseelantilaiset lauluntekijät Luokka:Vuonna 1964 syntyneet Luokka:Elävät henkilöt Luokka:Uuden-Seelannin maorit
Luontainen biohajoaminen

Luontainen biohajoaminen on menetelmä, jossa maaperän omat bakteerit hajottavat maaperään päässeitä haitallisia aineita. == Katso myös == * lahoaminen, mätäneminen == Aiheesta muualla == *”Maaperä puhtaaksi luonnon omin keinoin” - Yle Radio 1:n tiedeuutiset Luokka:Ekologia